b'\n_START_ARTICLE_\nRenault G-motor\n_START_PARAGRAPH_\nG-motoren er en firecylindret bilmotor fra Renault.\n_START_SECTION_\nG8T\n_START_PARAGRAPH_\nG8T har 3 ventiler pr. cylinder og indirekte indspr\xc3\xb8jtning._NEWLINE_Dens slagvolume er 2.188 cm\xc2\xb3, med en boring p\xc3\xa5 87 mm og en slagl\xc3\xa6ngde p\xc3\xa5 92 mm._NEWLINE_Motoren findes i en sugeudgave med 61 kW/83 hk ved 4.500 omdr./min. og et drejningsmoment p\xc3\xa5 142 Nm ved 2.250 omdr./min, monteret i Renault Laguna fra 1994 til 1996. Motoren har et kompressionsforhold p\xc3\xa5 23:1 og er udstyret med en mekanisk styret indspr\xc3\xb8jtningspumpe fra Bosch._NEWLINE_Turboudgaven har intercooler, 83 kW/113 hk ved 4.300 omdr./min. og et drejningsmoment p\xc3\xa5 250 Nm ved 2.000 omdr./min., monteret i Renault Laguna, Renault Safrane og Renault Espace fra 1996 til 2001. Motoren har et kompressionsforhold p\xc3\xa5 22:1 og er udstyret med en elektronisk styret indspr\xc3\xb8jtningspumpe fra Bosch.'